Diari Oficial de la Generalitat Valenciana


Sumari del DOGV 9784, del 08-02-2024 (2024/835)

RESOLUCIÓ de 26 de gener de 2024, de la directora general de l'Institut Valencià de Servicis Socials, per la qual es declara deserta la convocatòria 01/16, per la qual s'aproven les bases i es convoquen, pel torn de promoció interna, dos places de psicòleg o psicòloga, grup A, corresponents a l'oferta d'ocupació pública de 2016.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9784

Data del DOGV
:   08-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/835


Data del document
:   26-01-2024

Organisme emissor
:   Institut Valencià de Serveis Socials

Tipus de document
:   Resolució

Anàlisi jurídica

 Descriptors 

:   * Institut Valencià de Serveis Socials

RESOLUCIÓ de 26 de gener de 2024, de la directora general de l'Institut Valencià de Servicis Socials, per la qual es declara deserta la convocatòria 01/16, per la qual s'aproven les bases i es convoquen, pel torn de promoció interna, dos places de psicòleg o psicòloga, grup A, corresponents a l'oferta d'ocupació pública de 2016. [2024/835]  
Mitjançant la Resolució de 10 d'abril de 2019, del director general de l'Institut Valencià d'Atenció Social i Sanitària, es van aprovar les bases i es van convocar, pel torn de promoció interna, dos places de psicòleg o psicòloga, grup A, convocatòria 01/16, corresponents a l'oferta d'ocupació pública 2016 (DOGV 8530, 16.04.2019).  
D'acord amb el que es disposa en la base sexta de la convocatòria esmentada en l'apartat anterior, mitjançant la Resolució de 23 de gener de 2023 (DOGV 9522, 30.01.2023), del director general de l'Institut Valencià de Servicis Socials, es va elevar a definitiva la llista provisional de persones admeses i excloses i es va fer pública la data de celebració del primer exercici.  
L'òrgan tècnic de selecció, en compliment del que es preveu en la base novena de la convocatòria esmentada en el primer apartat, el 20 de juny de 2023 va publicar en el portal la relació de persones aprovades del primer exercici, sense que cap aspirant haguera superat la prova esmentada.  
Per tot això, en virtut de les facultats que li atribuïx l'apartat 9 de la Resolució de 20 de desembre de 2016, de la presidenta de l'Institut Valencià d'Atenció Social i Sanitària, resolc:  
  
Primer  
Declarar deserta la convocatòria 01/16, per la qual s'aproven les bases i es convoquen, pel torn de promoció interna, dos places de psicòleg o psicòloga, grup A, corresponents a l'oferta d'ocupació pública de 2016.  
  
Segon  
Acumular els dos llocs convocats pel torn de promoció interna que han quedat deserts, per no haver-hi aspirants que hagen superat la primera prova, al torn lliure de la convocatòria 03/16, aprovada mitjançant la Resolució de 10 d'abril de 2019, del director general de l'Institut Valencià d'Atenció Social i Sanitària, per la qual s'aproven les bases i es convoquen, pel torn lliure i pel torn de persones amb diversitat funcional, sis places de psicòleg o psicòloga, grup A, convocatòria 03/16, corresponents a l'oferta d'ocupació pública 2016; tot això, de conformitat amb el que s'establix en la base primera de la convocatòria 01/16.  
  
La present resolució posa fi a la via administrativa. D'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, els interessats poden interposar un recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes comptat des de l'endemà de publicar-se.  
Alternativament, si no es recorre en reposició, i d'acord amb els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, pot interposar-se un recurs contenciós administratiu davant del jutjat del contenciós administratiu de la ciutat de València, en el termini de dos mesos comptats des del següent al de la publicació de la present resolució.  
  
València, 26 de gener de 2024.- La directora general de l'Institut Valencià de Servicis Socials: María José Rico Llorca.